Produsent Hillestad hevdet at mange musikere hadde takket nei til å medvirke på platen fordi de fryktet at de etterpå ville bli boikottet av musikkbransjen og pressen. Platens distributør i USA, Valley Entertainment, hevdet at de ble svartelistet i 2007 av Bush-administrasjonen på grunn av dette albumet. Kirkelig Kulturverksted sendte 2. mars 2007 ut en pressemelding med samme innhold. Dette førte til mye oppmerksomhet både i flere land, og Hillestad presiserte etter noen dager at pressemeldingen gikk ut på at den amerikanske distributøren var svartelistet – ikke albumet. Uken etter gikk USAs viseambassadør i Norge ut og tilbakeviste påstandene om svartelisting.